En 51-årig mand fra Aalborg-området er afgået ved døden, efter at en bil og en lastbil torsdag eftermiddag kørte frontalt sammen ved Bjerregrav på hovedvejen fra Viborg til Møldrup. Mandens familie er underrettet, oplyser Midt- og Vestjyllands Politi i Holstebro. - Det er manden i personbilen, der har mistet livet, siger vagtchef Jørgen Jensen til Ritzau. Meldingen om ulykken kom klokken 15.17, og den hårdt kvæstede chauffør fra personbilen blev med ambulanceeskorte kørt til Aalborg Universitetshospital. Men hans liv kunne ikke reddes. Vagtchefen er endnu ikke klar over, om manden var alene i bilen, men umiddelbart skulle den 51-årige være den eneste alvorligt tilskadekomne.

Referat:
Den hårdt kvæstede mand blev kørt til Aalborg med eskorte, men hans liv kunne ikke reddes.